อาการปวดหูข้างขวามานานจากอาการอักเสบเพิ่มโดสยาให้ก็ยังไม่หายบางวันเวียนหัวถึงอาเจียนก็มีคะตอนนี้ปวดฟันร่วมด้วย
สวัสดีค่ะ อาการปวดหูอาจมีสาเหตุมาจาก-หูชั้นกลางอักเสบ อาการมักมาด้วยปวดหู มีน้ำหนองไหลจากหู มีไข้-เยื่อแก้วหูทะลุ มักเกิดตามหลังอุบัติเหตุหรือการกระแทก การแคะหูแรงๆ-หูชั้นนอกอักเสบ แต่มักเห็นแผลชัดเจนบริเวณด้านนอก หรือในรูหูตื้นๆแต่ไม่ควรทำให้มีอาการคลื่นไส้ เวียนศีรษะ ซึ่งถ้ามีอาการดังกล่าวมา อาจจะไปเกี่ยวกับโรคในหูชั้นใน เช่นน้ำในหูไม่เท่ากัน หรือมีเนื้องอกในหูชั้นในร่วมด้วยได้ หรืออาจเกิดจากการปวดร้าวลามมาจากการปวดฟันได้เช่นกันเบื้องต้นไม่ควรแคะหูเอง ไม่ควรให้น้ำฉีดเข้าหูโดยตรง แต่อาบน้ำได้ปกติ หากจะไปว่ายน้ำ ควรใส่ที่อุดหู หลีกเลี่ยงสถานที่ที่เสียงดังอาการที่ควรไปพบแพทย์เช่น หูอื้อเรื้อรัง ปวดหูตลอดเวลา มีน้ำหรือหนองไหลจากหู ได้ยินไม่ชัดเจนไม่ว่าจะเป็นที่หูข้างใดข้างหนึ่งหรือทั้งสองข้าง หรือมีความรู้สึกว่ามีสิ่งแปลกปลอมอยู่ในหู